Kaliforniyada shossedagi tirbandlikni aylanib o‘tishga uringan haydovchilar qumga tiqilib qoldi

Kaliforniyada shossedagi tirbandlikni aylanib o‘tishga uringan o‘ndan ortiq mashina qumga tiqilib qoldi. Vertolyotdan tasvirga tushirilgan videoni NBC Los-Angeles kanali Twitter’ga joyladi, deb yozadi TJournal.

Rolikda ba’zi haydovchilar o‘z mashinalarini qo‘llari bilan qazib chiqarib olishga uringanligini ko‘rish mumkin.
Tirbandlik shtatlararo magistralda sodir bo‘lgan avariya tufayli yuzaga kelgan. Unda kamida to‘rtta transport vositasi to‘qnashib ketgan. Hodisa oqibatida kamida to‘rt kishi halok bo‘lganligi xabar qilinmoqda.